επι ηγεμονος δεξιτελου αρτεμιδωρος μυρωνος ειπεν επειδη σωκρατης σωσιπατρου σιδωνιος ευνους ων διατελει τωι δημωι τωι χαλκιδεων και πολλοις των πολιτων χρησιμος γινεται εις α αν τις αυτον παρακαληι σπουδης και φιλοτιμιας ουθεν ελλειπων εισαγηγοχεν δε και σιτον πλεονακις και απεδοτο οσου παρεκαλουσαν αυτον οι αρχοντες δεδοχθαι τηι βουληι και τωι δημωι προξενον ειναι και ευεργετην του δημου του χαλκιδεων σωκρατην σωσιπατρου σιδωνιον και αυτον και εκγονους αυτου και ειναι αυτοις γης και οικιας εγκτησιν και ασφαλειαν και ασυλιαν και πολεμου οντος και ειρηνης και ταλλα υπαρχειν αυτοις παντα οσαπερ και τοις αλλοις προξενοις και ευεργεταις του δημου του χαλκιδεων γεγραπται. επι ηγεμονος αν[τιλε]οντος μηνος ολυ[μπι]ωνος. ασκληπιαδη[ς ----]κλεους ειπεν επ[ειδη] ευβουλος αγαθινο[υ κνιδιο]ς ευνους ων διατ[ελει] τωι δημωι τωι χαλκιδεων και πολλοις των πολι[των] χρησιμος γινεται ο[ποτα]ν τις χρηαν εχων αυτ[ου] τυγχανηι δεδοχθα[ι τωι δη]μωι ειναι προξενον ευβουλον αγαθινου κν[ιδιο]ν και τους εκγονους αυτο[υ] και υπαρχιν αυτωι γης και οικιας ενκτησιν και ειναι αυτωι ασυλιαν και ασφαλειαν και πολεμου οντος και ειρηνης και ταλλα υπαρχειν αυτωι φιλα[ν]θρωπα παντα καθαπερ και τοις αλλοις προξενοις γεγραπται. επι ηγεμονος αρχιου μηνος ταρ[γηλ]ιωνος τετραδι επι δεκα επειδη χρειαν εχουσης της πολεως διαφορ[ου προ]ς καταγορασμον σιτου κλεων [ε]υνοστιδα λακεδαιμονιος υπαρχων της π[ο]λεως προξενος παρακληθεις δανεισα[ι] οσον αν αυτωι ευκαιρον ηι επεδωκεν αυτον απροφασιστως δους ατοκους δραχμας μυριας τρισχιλιας πεντακοσιας προαιρουμενος οσον εφ εαυτωι μη καθυστερειν τον δημον μηθενος των κατεπε[ι]γοντων περι δη τουτων δεδοχθαι τοις συνεδροις επαινεσαι κλεωνα ευνοστιδα λακεδαιμονιον επι τωι γνησιαν την εξ εαυτου ευνοιαν αποδεικνυσθαι εις την ημετεραν πολιν καλεσαι δε αυτον και επι θυσιαν εις το πρυτανειον επι την κοινην εστιαν τους δε στρατηγους και τον [γρ]αμματεα του συνεδριου προνοηθηναι οπως η δεδομενη αυτωι προξενια υπο της πολεως [αναγρ]αφηι εν τωι επιφανεστατωι της αγορας τοπωι ωσαυτως δε και τοδε το δογμα τον δε [ταμιαν δ]ουναι το εσομενον εις ταυτα ανηλωμα την δε αποδοσιν ποιησασθαι των προει[ρημενων χρ]ηματ[ων τ]ους σιτω[να]ς καθως εν τωι περι [τουτων δογματι γεγραπται].
Euboia — Chalkis — ca. 200-150 BC
 ca. 200-150 BC